kardosdrur/scandi-wiki huggingface dataset:
Towhid-fængslet

Towhid-fængslet (Persisk: بازداشتگاه توحید) var et uofficielt varetægtsfængsel i Teheran, Iran. Det lukkede angiveligt i 2000.

Historie 
Navnet "Towhid" kommer fra en af de fem principper i Islam, Guds Enhed.

Efter at den iranske journalist Roozbeh Farahanipour sendte en kritisk rapport til blandt andet Amnesty International om forholdene i fængslet, hvor angiveligt mange igennem tiden var blevet tortureret, blev det rapporteret de iranske myndigheder havde lukket fængslet i august 2000.

Referencer 

Fængsler i Iran
Teheran
Helle Theil

Helle Theil Jensen (født 1964) er en tidligere dansk atlet som var medlem af Trongårdens IF og senere i Hellas Roskilde og Ballerup AK.

Helle Theils mor Inge Theil var dansk mester i håndbold 1956 med Frederiksberg IF.

Internationale mesterskaber 
 1983 VM 4 x 100 meter 14. plads 45,04
(Holdet: Britt Hansen, Lisbet Nissen-Petersen, Helle Theil, Dorthe A. Rasmussen)

Danske mesterskaber 
  1986 100 meter 12,13w
  1985 100 meter 12,38
  1982 100 meter 12,1w
Danske juniormesterskaber -20 år
  1983 100 meter 12,1
  1982 100 meter 12,3
  1982 200 meter 25,5

Danske rekorder 
 4 x 100 meter: 45,04 10. august 1983

Personlige rekorder 
 100 meter: 12,13 1987

Eksterne henvisninger 
 DAF i tal – Helle Theil 
 Statletik.dk – Profil – Helle Theil

Sprintere fra Danmark
Atleter fra Trongårdens IF
Atleter fra Hellas Roskilde
Atleter fra Ballerup AK
Sidste nat i Twisted River

Sidste nat i Twisted River er en roman skrevet af den amerikanske forfatter John Irving.

Handling 
Sidste nat i Twisted River starter i 1954 i spisehuset i en savværks- og skovhuggerby i den nordlige del af staten New Hampshire, hvor den ængstelige 12-årige dreng Danny forveksler den lokale undersherifs kæreste med en bjørn – med katastrofale konsekvenser til følge.

Hans far, Dominic, enkemand og kok på stedet, kender til undersheriffens temperament og beslutter, at de nok gør bedst i omgående at forlade området. Danny og Dominic begiver sig derfor ud på en rejse, der fører dem til Boston, videre til det sydlige Vermont og til slut til Toronto. Deres tur strækker sig over de følgende fem årtier og byder på en lang række begivenheder og møder med mennesker.

Sidste nat i Twisted River bevæger sig både i tid og sted og bliver et billede af USA gennem halvtreds år – og ikke mindst er rørende portræt af en far og hans søn. Som altid er John Irvings velkendte univers fuld af elskelige eksistenser og skæve situationer, beskrevet med lige dele humor og dyb alvor.

Henvisninger 
 Sidste nat i Twisted River, 
 Last Night in Twisted River, engelsk udgave, 2009
 Sidste nat i Twisted River dansk udgave, (papir og E-bog), 2010

Eksterne henvisninger 

 Anmeldelse, Litteratursiden 

Romaner fra USA
An Introduction to... Elliott Smith

An Introduction to... Elliott Smith er et opsamlingsalbum udgivet 2. november 2010 af pladeselskaberne Kill Rock Stars (i USA) og Domino Records (i Europa). CD'en blev udgivet for at give nye lyttere en god introduktion til Elliott Smiths diskografi.

Larry Crane remixede en ny udgave af "Last Call" ved at bruge de oprindelige optagelser. "Angel in the Snow" er også en ny version og ikke den samme som på New Moon fra 2007.

Trackliste 
 "Ballad of Big Nothing"
 "Waltz #2 (XO)"
 "Pictures of Me"
 "The Biggest Lie"
 "Alameda"
 "Between the Bars"
 "Needle in the Hay"
 "Last Call"
 "Angeles"
 "Twilight"
 "Pretty (Ugly Before)"
 "Angel in the Snow"
 "Miss Misery" (early version)
 "Happiness" (single version)

Sang 1, 3, 5, 6, 9 var oprindeligt udgivet på cd'en Either/Or.
Sang 2 var oprindeligt udgivet på cd'en XO.
Sang 4, 7 var oprindeligt udgivet på cd'en Elliott Smith.
Sang 8 var oprindeligt udgivet på cd'en Roman Candle.
Sang 10, 11 var oprindeligt udgivet på cd'en From a Basement on the Hill.
Sang 12, 13 var oprindeligt udgivet på cd'en New Moon.
Sang 14 var oprindeligt udgivet på singlen "Happiness", original version fra Figure 8.

Eksterne henvisninger 
 

Opsamlingsalbum fra 2010
Rockalbum fra USA
Badminton Danmark

Badminton Danmark (tidligere Danmarks Badminton Forbund, forkortet DBF) er det danske nationale forbund for badminton.

Organisationen repræsenterer 682 klubber og cirka 94.000 spillere og tegnes af en hovedbestyrelse, der består af ni personer: Formand, næstformand, økonomiansvarlig, eliteansvarlig, udvikling- og breddeansvarlig, eventansvarlig, holdturneringsansvarlig samt to kredsrepræsentanter fra henholdsvis Øst og Vest, der repræsenterer de otte badmintonkredse, der geografisk dækker landet. De syv medlemmer af bestyrelsen, der ikke repræsenterer kredsene, vælges ved årlige repræsentantskabsmøder, hvor der også gennemføres beslutninger for badmintonsporten i Danmark. På repræsentantskabsmøderne deltager repræsentanter for alle organiserede badmintonspillere.

Badminton Danmark står for driften af det Nationale Elite Træningscenter i Brøndby Hallen, elitetalentcentre i henholdsvis Aarhus og på Fyn, samt talentcentre i Aalborg, Kolding og Slagelse. 

Cheflandstræneren i Badminton Danmark er Kenneth Jonassen. Derudover tæller forbundet tre landstrænere Jesper Hovgaard, Rune Ulsing og Thomas Stavngaard samt to centertrænere, Anders Kristiansen og Jonas Lyduch.

Badminton Danmark er ansvarlig for afholdelse af landsturneringer for klubhold og danmarksmesterskaberne i alle fem kategorier, herresingle, damesingle, herredouble, damedouble og mixed double. Endelig arrangerer Badminton Danmark internationale turneringer i landet, herunder BWF World Tour Super 750-turneringen Denmark Open, som er en tilbagevendende event. Desuden arrangerer Badminton Danmark VM Individuelt i 2023 i København og i 2021 afholdte forbundet blandt andet VM for herre- og damelandshold (Thomas Cup & Uber Cup) i Aarhus.

Eksterne henvisninger 
 Officiel hjemmeside

Badminton i Danmark
Sportsorganisationer i Danmark
Sredinnyj-bjergene

Sredinnyj-bjergene (, ) er en ca. 1200 km lang bjergkæde, der løber nord-syd nogenlunde midt på Kamtjatka-halvøen i det østligste Rusland. Bjergkæden består primært af vulkaner, både skjoldvulkaner og stratovulkaner. Det højeste punkt er stratovulkanen Itjinskij på 3.621 m. Store dele af bjergene er dækket af gletsjere, som er med til at karakterisere Kamtjatka som den mest isklædte del af Nordøstasien med sit samlede gletsjerareal på 866 km².

Se også 
 Khangar

Eksterne henvisninger 

Kamtjatka krajs geografi
Bjerge i Rusland
Oleksandr Sjovkovskyj

Oleksandr Volodymyrovytj Sjovkovskyj (født 2. januar 1975 i Kijev, Sovjetunionen) er en ukrainsk tidligere fodboldspiller, der spillede som målmand for Dynamo Kyiv. Han spillede for klubben størstedelen af sin karriere, og vandt intet mindre end 12 ukrainske mesterskaber med klubben. Han var også med til at nå semifinalen i Champions League i 1999.

Landshold 
Sjovkovskyj nåede i sin tid som landsholdsspiller (1994-2012) at spille 92 kampe for det ukrainske landshold, som han debuterede for den 13. november 1994 i en EM-kvalifikationskamp mod Estland. Han var en del af den ukrainske trup til VM i 2006 i Tyskland, hvor holdet nåede kvartfinalerne.

Referencer

Eksterne henvisninger 

Fodboldspillere fra Ukraine
Fodboldspillere fra Dynamo Kyiv
Deltagere ved verdensmesterskabet i fodbold 2006
Kamtjatka (flod)

Kamtjatka er en flod i Russisk fjernøsten, der løber østpå i Kamtjatka kraj og udmunder i Stillehavet. Floden er 758 km lang og er rig på laks, der yngler i millionvis hvert år. Det rige laksefiskeri var tidligere livsgrundlaget for itelmen-folket, der levede i området.

Eksterne henvisninger

Floder i Kamtjatka kraj
Krybefyr

 
Krybefyr eller sibirisk dværgfyr (Pinus pumila) er et buskagtigt nåletræ med en nedliggende til opstigende vækst. Planten bliver dyrket i haverne på grund af sin hårdførhed, den langsomme vækst og den blågrønne farve. Planten bruges også i bonsaikultur. Navnet skrives også Krybe-Fyr.

Beskrivelse 
Krybefyr er et buskagtigt nåletræ. grenene kryber ofte langs jorden og sendre opadbøjede sidegrene til vejrs. Kno-pperne er slanke, cylinderformede og skælklædte.

Nålene sidder i bundter med fem, de sidder tæt sammen, og de er 4-6 cm lange. De enkelte nåle er blågrønne på begge sider og skrueagtigt vredne. Koglerne er først ægformede og blågrønne med harpiksklædte spidser. Ved modenhed bliver de lysebrune og tørre. De er da 2,5-4,5 cm lange og indeholder store nøddeagtige, vingeløse frø.

Rodsystemet består af kraftige, højtliggende rødder.

Højde x bredde og årlig tilvækst: 3,00 x 6,00 m (3 x 7 cm/år).

Hjemsted 
Krybefyr hører naturligt hjemme i det nordøstlige Asien, dvs. Sibirien, Mongoliet, Nordkina, Korea, Kamtjatka, Sakhalin og herunder på øerne Hokkaido og Honshu i Japan.

I det nordlige Korea og på bjerge i Sydkorea (Coraksan, Chirisan og Hallasan – alle mellem 1.000 og 1.500 m) har denne art næsten samme placering i biotopen, som bjergfyr har på bjergene i Europa. Den vokser i lyse blandingsskove og krat sammen med bl.a. blåbærpil, japansk taks, jessogran, kamtjatkabirk, kejsereg, kinesisk ene, korealærk, koreathuja, koreansk ædelgran, mongolsk eg, mosebølle, ribbet birk og Syringa dilatata (en art af syren) Krybefyr optræder undertiden i naturen i Danmark og bruges desuden som haveplante i landet.

Eksterne henvisninger og kilder

Noter

Henvisninger 

Nåletræer
Stedsegrønne
Haveplanter
Fyrreslægten
Joachim Fischer

Joachim Fischer Nielsen (født 23. november 1978 i København) er en dansk badmintonspiller, der først og fremmest er doublespiller. Sammen med sin mangeårige makker Christinna Pedersen har han opnået en lang række store resultater. Ved OL i London 2012 vandt parret bronze, som måske er deres største bedrift. De vandt også VM-bronze i 2009 samt i Ballerup 2014.

Parret har vundet 13 Superseries-turneringer, heriblandt tre Masters Finals (2009, 2012 og 2013), fire Denmark Open (2008, 2009, 2011 og 2016) og flere turneringer i Fjernøsten. Derudover har Fischer og Pedersen nået ti Superseries-finaler, hvor de har tabt.

Da Fischer i august 2017 brækkede foden, besluttede Badminton Danmark at skille parret, idet man ikke mente, at den 38-årige Fischer i modsætning til den syv år yngre Pedersen ville kunne holde sig på toppen til OL 2020.

Inden han blev sat sammen med Christinna Pedersen, spillede Fischer både herresingle og -double.

Meritter

Referencer

Eksterne henvisninger 
 Profil

Personer fra København
Badmintonspillere fra Danmark
Medaljevindere fra Danmark ved sommer-OL 2012
Badmintonspillere ved sommer-OL 2012
Olympiske bronzemedaljevindere fra Danmark
Deltagere for Danmark ved sommer-OL 2016
Badmintonspillere ved sommer-OL 2016
Dalhalla

Dalhalla er en friluftsscene til teater-, koncert- og operaforestillinger. Den er opført i 1993 i det nedlagte kalkstensbrud Draggängarna lidt udenfor Rättvik i Dalarna, Sverige.

Historie 
Dalhalla er et kalkbrud ca. 8 km nord for Rättvik. I kalkbruddet har man siden 1940'erne gravet og sprængt et kæmpestort krater af enorme proportioner. Brydningen af kalk ophørte i 1990.  

Ideen til en udendørsscene fødtes i 1991 af operasangeren Margareta Dellefors. Kalkbruddet var delvist formet som et amfiteater og havde meget god akustik. Rättviks kommune og Dalarnas len bevilgede støtte til igangsætning af projektet, og i juni 1993 kunne en prøvekoncert opføres for medierne. Den 23. juli 1994 blev den første rigtige koncert afholdt. I 1995 inviedes Dalhalla officielt.

Navnevalget 
Navnet Dalhalla er valgt som en kombination af navnet på de gamle nordiske guders hjemsted, Valhal (på svensk: Valhalla), der er med i Richard Wagners operaer, og at det ligger midt i Dalarna.

Dalhallas akustik  
Det viste sig, at kalkbruddets dimensioner gav en perfekt akustik som i amfiteatrene i Grækenland og Italien. Tilskuerpladserne giver overalt optimal lydoplevelse. Efterklangen og resonnansen gør, at operaer kan opføres uden elektronisk forstærkning.

Dalhalla i tal 
 Der er siddepladser til 4.000 tilskuere.
 Længde: 400 meter
 Bredde: 175 meter
 Dybde: 60 meter

Referencer

Links 
 Dalhallas hjemmeside, ()

Dalarna
Koncertsale i Sverige
Hvalfanger

Hvalfanger har flere betydninger:

 Hvalfanger (skib) – fartøj bygget til hvalfangst
 Hvalfanger (person) – en person der bedriver hvalfangst
Miguel Darío Miranda y Gomez

Miguel Darío Miranda y Gomez  (19. december 1895 i León, Mexico – 15. marts 1986 i León) var en af Den katolske kirkes kardinaler, og var ærkebiskop af Mexico 1956-1977. 

Han var fængslet og bagefter drevet i landflygtighed under den mexicanske religiøse forfølgelse 1926-1929.

I 1969 ble han kreert til kardinal af pave Paul VI. 

Kardinaler fra Mexico
Ærkebiskopper
Katolske biskopper fra Mexico
Personer fra León de los Aldamas
Llakatundi

Llakatundi, eller Llakatund er en albansk landsby i Vlorë kommune. Landsbyen ligger i Shusicadalen, omkring 12 kilometer nord fra Vlorë, og 150 kilometer fra hovedstaden Tirana.

Berømte mennesker 
 Aurela Gaçe – albansk sanger der bor i New York

Byer i Albanien
Christinna Pedersen

Christinna Pedersen (født 12. maj 1986 i Aalborg) er en dansk badmintonspiller, der har specialiseret sig i dame- og mixeddouble. Blandt hendes bedste resultater er All England-sejren i damedouble sammen med Kamilla Rytter Juhl i 2018, og hun er den hidtil eneste danske badmintonspiller, der har vundet to OL-medaljer (bronze i mixeddouble 2012 og sølv i damedouble 2016).

I marts 2019 bekendtgjorde hun, at hun ikke længere havde samme ærgerrighed og derfor trak sig fra landsholdet, idet hun dog fortsat ville spille på sit danske klubhold.

Historie 
I 2012 vandt Christinna Pedersen og Kamilla Rytter Juhl deres første Superseries-turnering, Malaysia Open, og blev dermed de første danskere til at vinde en superserie i damedouble. Samme år blev de Europamestre i damedouble sammen. Parret har vundet i alt fem Superseries-turneringer, heriblandt Masters Finals i 2013. De har desuden tabt ti Superseries-finaler sammen.

Sammen med Joachim Fischer dannede hun par i mixeddouble fra 2008, til parret blev skilt af Badminton Danmark i efteråret 2017. Dette par vandt 13 Superseries-turneringer, heriblandt tre Masters Finals (2008, 2012 og 2013) og Denmark Open fire gange (2008, 2009, 2011 og 2016), mens de nåede finalen i ti Superseries-turneringer, hvor de tabte.

Christinna Pedersen har deltaget i de olympiske lege sammen med Rytter Juhl i 2012 samt i OL 2016, hvor parret vandt sølvmedalje. I mixeddouble deltog hun sammen med Fischer i de samme lege, og her blev det til bronzemedalje i London 2012, mens parret ikke gik videre efter det indledende gruppespil i Rio de Janeiro 2016.

Pedersen har efter at være blevet skilt fra Fischer i mixeddoublen dannet par med Mathias Christiansen. Det nye par fik hurtigt succes, idet de i februar 2018 vandt India Open, og ved All England samme år nåede de semifinalen.

Sportslige meritter

Privat 
Hun er kæreste med Kamilla Rytter Juhl, og de er bosat i Aalborg. Sammen fik de datteren Molly i januar 2019, og dette var medvirkende til hendes beslutning om at trække sig fra landsholdet. Parret blev gift i august 2020.

Referencer

Eksterne henvisninger 

Profil
Statistikker om danske mesterskaber
http://www.badmintoneurope.com/page.aspx?id=12642[ Europæiske turneringsresultater]  

Badmintonspillere fra Danmark
Personer fra Aalborg

Medaljevindere fra Danmark ved sommer-OL 2012
Medaljevindere fra Danmark ved sommer-OL 2016
Deltagere for Danmark ved sommer-OL 2012
Deltagere for Danmark ved sommer-OL 2016
Olympiske bronzemedaljevindere fra Danmark
Olympiske sølvmedaljevindere fra Danmark
Olympiske medaljevindere i badminton
Inderøy Gårdsbryggeri

Inderøy Gårdsbryggeri blev grundlagt 13. marts 2007 af Per Morten Kvam og Steinar Kvam i Inderøy amt i Nord-Trøndelag. Det har brygget siden 1. december 2007

Alt øllet er upasteurisert og indeholder derfor levende gær. Det giver en lang holdbarhed og et fyldigere øl. Der tilsættes ikke kulsyre, al kulsyren i øllet produceres af eftergæringen som sker i flasken.

Øltyper 
Bryggeriet lager følgende øltyper, som kan købes i nogen få butikker, og som alle er af typen real ale, en sjældenhed i moderne norsk ølbrygning:
 Ankerøl: 4.5%, Porter
 Barsk: 4.5%, India Pale Ale
 Farmannsøl: 4.5%, Outmeal Stout
 Gårdsøl: 4.5%, økologisk øl inspireret af Tysk Pils
 Hommeløl: v, English Special Bitter
 Kvamsholmer: 4.5%, Kölsch
 Kvitweiss: 4.5%, Weissbier
 Soddøl: 4.5%, English Pale Ale
 Nisseøl: 4.5%, Dunkel

Links 
 Officiel side
 Inderøy Gårdsbryggeri på RateBeer.com

Ølmærker
Etableret i 2007
Mikrobryggerier fra Norge
Stjørdalsøl

Stjørdalsøl er en maltøl brygget efter gamle traditioner, og har sine rødder i området omkring Stjørdal i Trøndelag fylke i Norge. Stjørdalsøl brygges som hjemmebryg da det ikke brygges af bryggerier. Det er ganske almindeligt, særligt på gårde, og er ofte brugt som drikke til blandt andet julemad. Hans Rotmo har udgivet en sang om øllet, «Stjørdalsøl».

Links 
 Oppskrift på Stjørdalsøl  på tradisjoner.no
 Tekst for sangen Stjørdalsøl  hos Rotmomusikken

Øl
Stjørdal
Psykiatrisk Center Amager

Psykiatrisk Center Amager hører under Region Hovedstadens Psykiatri. Centret er beliggende på Digevej i Ørestad på Amager i Københavns Kommune.

Centret er etableret den 22. oktober 2001.

Centrets optageområde er Amager (ekskl. Christianshavn), Vesterbro og Sydhavnen - ca. 239.000 borgere.

Afdelinger

Afsnit - Hans Bogbinders Alle 3

2 ambulante teams
OP-team
OPUS team

Afsnit - Gl. Kongevej 33 

Ambulant team
OP-team
Gadeplansteam

Afsnit - Digevej 110 
Centret har 129 sengepladser - fordelt på 4 intensive og 4 åbne, subspecialiserede døgnafsnit samt et modtageafsnit og dertil hørende akutmodtagelse.

Ambulatorier/specialafsnit 

Herudover er der til centret knyttet følgende ambulatorier/specialafsnit på Digevej 110:

Ældrepsykiatrisk ambulatorium
Psykoterapeutisk ambulatorium
Botilbudsteam
Kompetencecenter For Selvmordsforebyggelse 
 Akut Psykiatrisk Team  

*Centret er medlem af EOA - European Oganisation Art - og har skiftende kunstudstillinger på Digevej med kunst skabt af patienter med tilknytning til centret.

Eksterne henvisninger 
Region Hovedstaden Psykiatris hjemmeside for Psykiatrisk Center Amager

Center Amager
Amager
Etableret i 2001
Dhaulagiri

Dhaulagiri er den syvende højeste bjergtop i verden, og ligger længst mod øst i Dhaulagiri Himal-kæden i Himalaya, nord for centrale Nepal. Bjerget er 8.167 moh. Navnet Dhaulagiri betyder «Hvidt fjeld».

Administrativt ligger det i den nordlige del af Myagdi distrikt, Dhaualagiri zone i Nepals Vestregion.

Da bjerget blev opdaget af den vestlige verden i 1808 troede man at Dhaulagiri var det højeste bjerg i verden. Dhaulagiri havde status som verdens højeste i over 30 år, indtil man opdagede Kanchenjunga.

Dhaulagiri blev besteget første gang 13. maj 1960 af en ekspedition fra Østrig og Schweiz bestående af Kurt Diemberger, Peter Diener, Ernst Forrer, Albin Schelbert, Nyima Dorji og Nawang Dorji. Det var også første gang en bestigning i Himalaya blev støttet af fly. Flyet, en Pilatus PC-6, styrtede under forsøget og blev senere efterladt på bjerget.

Den 16. maj 1998 døde den erfarne franske klatrer Chantal Mauduit i et sneskred under et forsøg på at nå toppen af Dhaulagiri.

Den 24. oktober 1999 skete en lignende ulykke da den erfarne engelske klatrer Ginette Harrison blev dræbt i et sneskred under et forsøg på at nå toppen.

Eksterne henvisninger 
 Dhaulagiri on Peakware 

Bjerge i Nepal
Himalaya
Apertium

Apertium er en software-platform til regelbaseret maskinoversættelse af sprog. Det er fri software og udgivet under licensen GNU General Public License.

Apertium er et maskinoversættelsessystem med "snæver overførsel" (uden semantik), som bruger finite-state transducere  til alle leksikalske transformationer og skjulte Markov modeller til ordklassetagging og behandling af ordklasse-flertydighed. For nogle sprogpar (f.eks. bretonsk-fransk) benyttes desuden  tagging ifølge restriktionsgrammatik (Constraint Grammar).

Historie 
Apertium opstod som en af maskinoversættelses-løsningerne i projektet OpenTrad, som var finansieret af den spanske regering. Det var oprindeligt skabt til at oversætte mellem tæt forbundne sprog, men er senere blevet udvidet til også at kunne behandle mere fjerntstående sprogpar. For at udvide med maskinoversættelse af et nyt sprogpar er det blot nødvendigt at udvikle de lingvistiske oplysninger (ordbøger, regler) i et veldefineret XML-format.

De sprogdata, som er udviklet for Apertium (i samarbejde med Universidade de Vigo, Universitat Politècnica de Catalunya og Universitat Pompeu Fabra) understøtter nu (i stabile versioner) sprogene asturiansk, baskisk, bretonsk, bulgarsk, catalansk, dansk, engelsk, esperanto, fransk, galicisk, islandsk, makedonsk, norsk (bokmål og nynorsk), occitansk, portugisisk, rumænsk, spansk, svensk og walisisk. Den fulde liste fremgår af nedenstående tabel. 

Adskillige firmaer er ligeledes invelveret i udviklingen af Apertium, herunder Prompsit Language Engineering, Imaxin Software og Eleka Ingeniaritza Linguistikoa.

Projekt har deltaget i Google Summer of Code i 2009 and 2010 og i Google Code-in 2010.

Sprogpar 

Liste over de nuværende stabile sprogpar. (Hold musen over sprogkoderne for at se de sprog, de repræsenterer).

Note:
 → betyder, at der findes en ordbog fra sproget i forspalten til kolonnens sprogversion  
 ← betyder, at der findes en ordbog fra kolonnens sprogversion til sproget i forspalten 
 ⇄ betyder, at der findes ordbøger fra og til begge sprogversioner

Kilder 

 Corbí-Bellot, M. et al. (2005) "An open-source shallow-transfer machine translation engine for the romance languages of Spain" in Proceedings of the European Association for Machine Translation, 10th Annual Conference, Budapest 2005, pp. 79–86
 Armentano-Oller, C. et al. (2006) "Open-source Portuguese-Spanish machine translation" in Lecture Notes in Computer Science 3960 [Computational Processing of the Portuguese Language, Proceedings of the 7th International Workshop on Computational Processing of Written and Spoken Portuguese, PROPOR 2006], p 50-59.

Eksterne henvisninger 
 Apertiums hjemmeside
 Apertiums wiki
 OpenTrad

Maskinoversættelse
Fri software
HCM Constanta

HCM Constanţa er en rumænsk håndboldklub, der spiller i Liga Naţională. Klubben blev etableret i 2002. Deres hjemmebane hedder Sala Sporturilor og har plads til 1.500 tilskuere.

Sportslige meritter 
 Rumænsk mester (5): 2004, 2006, 2007, 2009 og 2010
 Rumænsk pokalmester (1): 2006

Bemærkelsesværdige tidligere spillere

 Valentin Marian Ghionea 
 Laurenţiu Toma
 Nikolaos Riganas
 Alexandru Stamate
 Schuch István Timuzsin
 Gheorghe Irimescu
 Alexandru Viorel Șimicu
 Daniel Cristian Mureșan
 Mihai Cătălin Popescu
 Aleksandar Adžić
 Miroslav Simić
 Ognjen Kajganić
 Miodrag Kažić
 Dalibor Čutura
 Milutin Dragićević
 Damir Doborac
 Duško Milinović
 Uroš Vuković
 Tomislav Brož

Bemærkelsesværdige tidligere trænere
 Zoran Kurteš
 Jovica Cvetković

Eksterne henvisninger 

 Klubbens hjemmside  

Håndboldklubber fra Rumænien
Etableret i 2002
Jens Glob

Jens Glob dræbte ifølge overleveringen Biskop Oluff af Børglum i Hvidbjerg Kirke, Thyholm julenat 1260. Historien blev nedskrevet omkring år 1600 i en adelig slægsbog i en ret høj detaljeringsgrad. Denne slægtsbogs beskrivelse benyttede H.C. Andersen i 1861 ret direkte i sin novelle Bispen paa Børglum og hans Frænde". Historien er ganske kort, at Jens blev sendt udenlands af sine adelige forældre for at uddannes. Mens han var væk, døde faderen og bisp Oluff – en frænde; et familiemedlem – forsøgte at presse enken fra sine store jordbesiddelser i Thy gennem forskellige trætter (retssager). Moderen blev bandlyst og på ruinens rand drog hun mod paven i et sidste desperat forsøg. Udenlands træffer hun tilfældigt sønnen, Jens, og sammen drog de hjem, men havde ikke held med de fortsatte retssager, selvom bandet blev løst. I forbindelse med bispens besøg til ottesang i Hvidbjerg Kirke julenat dræbte Jens Glob bispen og hans følge inde i kirken. Mordet fandt sted, men er af samtidige kilder placeret den 29.08.1260. Jens Glob fik tilnavnet "den Hårde". Tilsyneladende blev han ikke retsforfulgt for mordene.

Eksterne henvisninger 
Bispen paa Børglum og hans Frænde'' – H.C. Andersens historie

Danskere i 1200-tallet
Mordere fra Danmark
Personer i Dansk Biografisk Leksikon